**DĖL PANEVĖŽIO RAJONO SAVIVALDYBĖS TARYBOS 2016 M. GEGUŽĖS 12 D. SPRENDIMO NR. T-105 „DĖL PANEVĖŽIO RAJONO SAVIVALDYBĖS TARYBOS 2016 M. VASARIO 18 D. SPRENDIMO NR. T-17 „DĖL PANEVĖŽIO RAJONO SAVIVALDYBĖS 2016–2018 METŲ STRATEGINIO VEIKLOS PLANO PATVIRTINIMO“ PAKEITIMO“ PAKEITIMO**

2016 m. birželio 28 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 10³ straipsnio 1 ir 3 dalimis, 16 straipsnio 2 dalies 40 punktu ir 18 straipsnio 1 dalimi, Savivaldybės taryba n u s p r e n d ž i a:

1. Papildyti Panevėžio rajono savivaldybės 2016–2018 metų strateginio veiklos plano, patvirtinto Savivaldybės tarybos 2016 m. gegužės 12 d. sprendimu Nr. T-105 „Dėl Panevėžio rajono savivaldybės tarybos sprendimo Nr. T-17 „Dėl Panevėžio rajono savivaldybės 2016–2018 metų strateginio veiklos plano patvirtinimo“ pakeitimo“, programas naujomis priemonėmis:

1.1. 5 programą nauja priemone – „05010404 Socialinių paslaugų kokybės ir prieinamumo gerinimas Vidurio Baltijos regione“ (1 priedas);

1.2. 7 programą nauja priemone – „07010405 Buvusios asfaltbetonio bazės teritorijos Panevėžio r. sav., Miežiškių sen., Trakiškio k., sutvarkymas“ (2 priedas).

2. Pakeisti 7 programos priemonės „07010505 Kraštovaizdžio apsauga“ pavadinimą į „Kraštovaizdžio apsaugos priemonių įgyvendinimas Panevėžio rajone I etapas“.

**PANEVĖŽIO RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2016 M. GEGUŽĖS 12 D. SPRENDIMO NR. T-105 „DĖL PANEVĖŽIO RAJONO SAVIVALDYBĖS TARYBOS 2016 M. VASARIO 18 D. SPRENDIMO NR. T-17 „DĖL PANEVĖŽIO RAJONO SAVIVALDYBĖS 2016–2018 METŲ STRATEGINIO VEIKLOS PLANO PATVIRTINIMO“ PAKEITIMO“ PAKEITIMO“ PROJEKTO**

2016 m. birželio 17 d.

Panevėžys

**Projekto rengimą paskatinusios priežastys.**

Sprendimo projektas parengtas vadovaujantis Lietuvos Respublikos vietos savivaldos įstatymo 10³ straipsnio 1 ir 3 dalimis, 16 straipsnio 2 dalies 40 punktu ir 18 straipsnio 1 dalimi, Strateginio planavimo savivaldybėse rekomendacijomis, patvirtintomis Lietuvos Respublikos Vyriausybės
2014 m. gruodžio 15 d. nutarimu Nr. 1435 „Dėl Strateginio planavimo savivaldybėse rekomendacijų patvirtinimo“, Panevėžio rajono savivaldybės tarybos 2014 m. gruodžio 22 d. sprendimu Nr. T-220 „Dėl Panevėžio rajono savivaldybės strateginio planavimo tvarkos aprašo patvirtinimo“.

**Sprendimo projekto esmė ir tikslai.**

Sprendimo projekto tikslas – papildyti Panevėžio rajono savivaldybės 2016–2018 metų strateginio veiklos plano, patvirtinto Savivaldybės tarybos 2016 m. gegužės 12 d. sprendimu
Nr. T-105 „Dėl Panevėžio rajono savivaldybės tarybos sprendimo Nr. T-17 „Dėl Panevėžio rajono savivaldybės 2016–2018 metų strateginio veiklos plano patvirtinimo“ pakeitimo“, programas naujomis priemonėmis, atsižvelgiant į planuojamus rengti projektus, finansuojamus iš Europos Sąjungos lėšų.

**Kokių pozityvių rezultatų laukiama.**

Bus įgyvendinta Lietuvos Respublikos vietos savivaldos įstatymo 16 straipsnio 2 dalies
40 punkto nuostata.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Savivaldybės strateginiam veiklos planui įgyvendinti reikalingos lėšos gali būti skiriamos iš savivaldybės biudžeto ir kitų finansavimo šaltinių. Projektams įgyvendinti lėšos skiriamos atskiru Savivaldybės tarybos sprendimu.

Vyr. specialistė Virginija Petrauskienė